Tito Colliander
Store norske leksikon,Språk og litteratur,Litteratur i verden,Europa,Finlands litteratur
Tito Colliander var en finlandssvensk forfatter og billedkunstner, særlig kjent for sin tilknytning til den ortodokse kirke.
Han ble født i St. Petersburg og vokste opp i Russland. Tilknytningen til det russiske åndelige miljø fra tiden før revolusjonen kommer klart frem i alt han skrev, sammen med en rastløs kosmopolitisk innstilling. Han debuterte i 1930, det kunstneriske gjennombruddet kom med omvendelsesromanen Korståget (1937) samtidig med at han og hans kone, kunstneren Ina Colliander, konverterte til den ortodokse tro.Hans største innsats er syv bind memoarer (1964–1973) der nåtid og fortid, dagboksopptegnelser og andre tekster blandes. De stadig tilbakevendende temaer som tilværelsens uberegnelighet, lidelsen og forsoningen har gitt ham tilnavnet «Finlands Dostojevskij».Fire av hans bøker er oversatt til norsk: romanene Korstoget (1946; Korståget 1937) og Sallinen (1948), en biografi om Ilja Repin (1949, original 1942) og en liten bok Gresk-ortodoks tro og livssyn (1978, original 1951). Les mer i Store norske leksikon Finlands litteratur religion i Finland Eksterne lenker Biografiskt lexikon för Finland: biografi Uppslagsverket Finland: biografi Petri Liukkonen om Colliander på Authors’ Calendar